Axborotlashtirish va telekommunikatsiyalar sohasida nazorat inspeksiyasi. Axborotlashtirish va telekommunikatsiyalar sohasida nazorat inspeksiyasi (qisqartmasi: "Oʻzkomnazorat") – Oʻzbekiston Respublikasi Raqamli texnologiyalar vazirligi huzuridagi Axborotlashtirish va telekommunikatsiyalar sohasida nazorat inspeksiyasi – davlat va xoʻjalik boshqaruvi tizimi, mahalliy davlat hokimiyati organlarida axborot-kommunikatsiya texnologiyalaridan samarali foydalanish, pochta va davriy matbuot nashrlarining tarqatilishi, radioelektron vositalar va yuqori chastotali qurilmalardan foydalanishda amaldagi normalar va qoidalar bajarilishi ustidan nazoratni amalga oshirish bilan shugʻillanadigan Respublika boshqaruv organi. Tarixi. Davlat aloqa inspeksiyasi davlat organi sifatida Vazirlar Mahkamasining 1991-yil 16-yanvardagi 13-son qarori va Aloqa Vazirligining buyrugʻi asosida 1991-yilning 1-fevral kuni tashkil etilgan. Faoliyati. Aloqa inspeksiyasi oʻz faoliyatini Oʻzbekiston Respublikasining qonunlari, Oʻzbekiston Respublikasi Oliy Majlisining qarorlari, Oʻzbekiston Respublikasi Prezidenti farmonlari va farmoyishlariga, Butunjahon pochta uyushmasi konvensiyasi va bitimiga va boshqa normativ-huquqiy hujjatlarga amal qilgan holda olib boradi. „Technocorp markazi“. „Axborot texnologiyalari va axborot resurslarini rivojlantirish markazi“ MCHJ (qisqartmasi: "Technocorp") Prezidentning 2019-yil 14-sentabrdagi „Axborot texnologiyalari va kommunikatsiyalarining joriy etilishini nazorat qilish, ularni himoya qilish tizimini takomillashtirishga oid qoʻshimcha chora-tadbirlar toʻgʻrisida“gi PQ-4452-son qarori asosida „Oʻzkomnazorat“ Inspeksiyasi huzurida tashkil etilgan. Rahbarlari. 1991—1997-yillarda Islomov Shavkat Shukurovich 1997—2000-yillarda Ziyoyev Gʻolibsher Meliboyevich 2000—2001-yillarda Rustamova Muborak Xoshimovna 2003—2009-yillarda Abidxodjayev Shomansur Shoyusupovich 2009—2011-yillarda Atamuhamedov Shuhrat Muhamadaminovich 2012—2012-yillarda Abidxodjayev Shomansur Shoyusupovich 2013—2017-yillarda Umarxodjayev Farxod Tilyamuratovich 2017—2018-yillarda Isbosarov Agzam Faxriddinovich 2018—2019-yillarda Tursunov Rovshan Xamidullayevich 2019—2020-yillarda Xodjayev Asadjon Azatbekovich 2020—2022-yillarda Ziyoyev Gʻolibsher Meliboyevich 2022—2023-yillarda Abdullayev Aʼzam Abdushukurovich 2023—2025-yillarda Abdullayev Aʼzam Abdushukurovich 2025-yildan Rustamov Farrux Shoruxovich